หุ้นโซลปิดบวก 0.22% ตามทิศทางดาวโจนส์
หุ้นโซลปิดบวก 0.22% ตามทิศทางดาวโจนส์
6 ก.พ. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ โดยภาวะการซื้อขายได้รับปัจจัยหนุนจากตลาดหุ้นนิวยอร์กที่ปิดบวกเมื่อคืนวันศุกร์ ขานรับตัวเลขจ้างงานสหรัฐที่แข็งแกร่งเกินคาดในเดือนม.ค. และคำสั่งยกเครื่องกฎระเบียบภาคธนาคารของนายโดนัลด์ ทรัมป์ ประธานาธิบดีสหรัฐ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 4.50 จุด หรือ +0.22% ปิดที่ 2,077.66 จุด โดยมีปริมาณการซื้อขายปานกลาง 311 ล้านหุ้น มูลค่า 3.81 ล้านล้านวอน (3.35 พันล้านดอลลาร์สหรัฐ) โดยมีหุ้นบวกมากกว่าหุ้นลบในสัดส่วน 440 ต่อ 370